ભારતમાં ભ્રષ્ટાચાર- મોદી એકલા કશું નહિ કરી શકે | Why We Need More Than One Person Pm Modi To Fight Corruption In India - Opinion | I Am Gujarat
Gujarati News Opinion ભારતમાં ભ્રષ્ટાચાર- મોદી એકલા કશું નહિ કરી શકે
ભારતમાં ભ્રષ્ટાચાર- મોદી એકલા કશું નહિ કરી શકે
Published: Mar 01, 2018 14:05 pm IST
1/10ચોકીદાર વાળો વિડીયો વાઈરલઃ
સાગરિકા ઘોષઃ 2014ની વિધાનસભાની ચૂંટણી વખતે વડાપ્રધાન નરેન્દ્ર મોદીએ કહ્યું હતુ- "મારે વડાપ્રધાન નથી બનવું, મારે ચોકીદાર બનવુ છે." સોશિયલ મીડિયા જલ્દી કોઈને ભૂલતુ કે માફ નથી કરતુ. આથી તેમણે આ સ્ટેટમેન્ટ આપ્યુ તેના લગભગ ચાર વર્ષ પછી સોશિયલ મીડિયા પર ફરી તેમનો ચોકીદાર વાળો વિડીયો ફરતો થઈ ગયો છે.
2/10મજબૂત ચોકીદાર રક્ષા કરી શકે?
નિરવ મોદીના બેન્ક કૌભાંડના પર્દાફાશ થતા સત્ય સૌની સામે આવી ગયુ છે. પરંતુ જાહેર ક્ષેત્રની બેન્કના કૌભાંડ માટે વડાપ્રધાનને દોષી ઠેરવવા ગેરવાજબી છે. કૌભાંડ ખૂલતા એક વાત સમજાય છે કે ટોચ પર ગમે તેટલો મજબૂત ચોકીદાર હોય પરંતુ જ્યારે જાહેર ક્ષેત્રની બેન્કોના મૂળમાં જ સડો પેસેલો છે તો શું કરી શકાય? દાખલા તરીકે PNB સહિત જાહેર ક્ષેત્રની 20 જેટલી બેન્કોમાં કોઈ વર્ક મેન કે ઑફિસર ડિરેક્ટર નથી. બેન્કના કામકાજ પર નજર રાખનારી આ ખૂબ જ અગત્યની પોસ્ટ છેલ્લા છ મહિનાથી વધુ સમયથી ખાલી પડી છે.
3/10એક વ્યક્તિ બધુ સંભાળી શકે?
અહીં પ્રશ્ન એ ઊભો થાય છે કે- વધુ સારો ચોકીદાર કોણ? કોઈ એક વ્યક્તિ કે પછી દરેક સંસ્થામાં નીમાયેલા એવા લોકો જે સમય આવે લાલ બત્તી બતાવી શકે? મોદીના ભ્રષ્ટાચાર સામે પગલા લેવાની પહેલ ખરેખર સરાહનીય છે. પરંતુ એક માણસ બધુ સંભાળી ન શકે. તેના બદલે દેશમાં દરેક સ્તર પર એન્ટિ કરપ્શન સંસ્થાઓ હોવી જોઈએ. આ સંસ્થાઓને મજબૂત બનાવવી જોઈએ. આજે ભ્રષ્ટાચાર પ્રત્યે લોકોની ઉપેક્ષા ઊડીને આંખે વળગે તેવી છે. વડાપ્રધાને મેહુલ ચોકસીને "આપણા મેહુલભાઈ" કહ્યું એટલામાં તો કેટલી લિંક જોડાઈ જાય છે. આપણે આવી મોટી માછલીઓને પકડવા માટે મજબૂત સંસ્થાઓની જરૂર છે.
4/10સરકારે દાવા કર્યા છે પણ…
સરકાર દાવો કરે છે કે તેમણે છેતરપિંડી કરનારાઓને પકડવા માટે બેનામી પ્રોપર્ટી કાયદામાં મોટા ફેરફાર કર્યા છે. પરંતુ મજબૂત સંસ્થા અને અધિકારીઓ વિના આ કાયદાનો અમલ કોણ કરશે? સરકારે છેલ્લા ચાર વર્ષમાં એક લોકપાલની નિમણૂંક નથી કરી અને ઈન્ફોર્મેશન કમિશનમાં ચાર પોસ્ટ ખાલી પડી છે. સેન્ટ્રલ બ્યુરો ઑફ ઈન્વેસ્ટિગેશનને UPAના શાસનકાળમાં પિંજરામાં પૂરેલો પોપટ જાહેર કરી દેવાયુ હતુ. હજુ સુધી આ પોપટ છૂટ્યો નથી. વિરોધ અને ગંભીર ફરિયાદ છતાંય સરકારે ગુજરાતના વિવાદાસ્પદ IPS અધિકારીને સ્પેશિયલ ડિરેક્ટર જાહેર કરી દીધા હતા.
5/10પોલિટિકલ ફંડિંગમાં જ પારદર્શિતા નહિઃ
પોલિટિકલ કરપ્શનનું સૌથી દેખીતુ માધ્યમ કોઈ હોય તો તે છે પોલિટિકલ ફંડિંગ. તેના પર નજર રાખવાનો પણ કોઈ રસ્તો નથી. સરકારે ઈલેક્ટોરલ બોન્ડ્સનો વિકલ્પ આપ્યો પરંતુ તે ફંડિંગમાં પારદર્શિતા લાવવામાં કોઈ ખાસ મદદ કરી નથી. આ નિયમ મુજબ પોલિટિકલ પાર્ટીઓને ફંડિંગ કરનારા વ્યક્તિ તથા કોર્પોરેટની વિગતો જાહેર કરવામાં નહિ આવે.
6/10નોટબંધીનો ફ્લોપ શોઃ
સરકારનો દાવો છે કે નોટબંધી એ ભ્રષ્ટાચાર સામેનું મોટુ પગલુ છે. પરંતુ 16 મહિના પછી તેના મિશ્ર પરિણામો જોવા મળી રહ્યા છે. ઈન્કમટેકસ ડિપાર્ટમેન્ટના પ્રયત્નો પછી પણ કાળુ નાણું બેન્કમાં પાછુ આવી ગયુ છે અને લોકોએ નાની નોટોને 2000ની નોટોથી એક્સચેન્જ કરાવી દીધી છે. પ્રામાણિક લોકોને ફાયદો થશે અને અપ્રામાણિક દંડાશે એ વાત અહીં ક્યાંય પુરવાર થતી જોવા મળતી નથી.
7/10જાહેર ક્ષેત્રની બેન્કોમાં સાંઠગાંઠઃ
જાહેર ક્ષેત્રની બેન્કો તો નેતા-બાબુઓની સાંઠગાંઠનું પ્રતીક બની ગયુ છે. સેન્ટ્રલ વિજિલન્સ કમિશને તો પંજાબ નેશનલ બેન્કને એવોર્ડ્સ પણ આપ્યા હતા. આ જ દર્શાવે છે કે આપણો ચલતા હૈ એટિટ્યુડ કેટલો જોખમી સાબિત થઈ શકે છે. ભ્રષ્ટાચાર સામેની લડાઈમાં આપણે પ્રામાણિક વ્હીસલ બ્લોઅર્સની જરૂર છે. પરંતુ રાઈટ ટુ ઈન્ફોર્મેશન એક્ટ પણ જરૂર મુજબ અસરકારક પુરવાર થયો નથી. પ્રાઈમ મિનિસ્ટર ઑફિસને મોકલવામાં આવેલી જ અનેક RTIનો કોઈ જવાબ નથી મળતો. સરકારે લોન ડિફોલ્ટર્સના નામ આપવાની પણ મનાઈ કરી દીધી છે.
8/10સવાલ ઊઠાવવાનો હક નહિ?
2016માં એન્કાઉન્ટરમાં 8 SIMI ચળવળકારોની એન્કાઉન્ટરમાં મૃત્યુ સામે સવાલ ખડા થયા ત્યારે મંત્રી કિરણ રિજિજુએ કહ્યું હતું કે, "આપણે શંકા કરવાની અને પ્રશ્ન પૂછવાની આદત છોડી દેવી જોઈએ. આ સારી સંસ્કૃતિ નથી." પણ શું લોકશાહીમાં સવાલ કરવાની સૌને સત્તા નથી? જો 2015માં બેન્કિંગ સિસ્ટમમાં વધારે સવાલો પૂછાયા હોત તો નિરવ મોદી કાંડ અટકાવી શકાયો હોત.
9/10બેન્કોને નથી પડી કોઈ અસરઃ
નવેમ્બર 2016માં વડાપ્રધાન મોદીએ જ્યારે નોટબંધીની જાહેરાત કરી ત્યારે તે સમાજને ચોખ્ખો કરવાનું એક પગલુ હતુ. ત્યારે બેન્કોની વિશ્વસનીયતા સામે પ્રશ્ન ઊઠાવવા જેવા હતા. 2017માં એટલે કે નોટબંધી પછી નિરવ મોદીને નવા LoU આપવામાં આવ્યા હતા. તે દર્શાવે છે કે PNBના બેન્કરો માટે VIP માટે ધંધો જેમ ચાલતો હતો તેમ જ ચાલતો હતો.
10/10આ સંસ્થાઓ છે ખરી ચોકીદારઃ
નાણાંમંત્રીએ તાજેતતરમાં કહ્યું કે રિઝર્વ બેન્ક પૂરતુ ધ્યાન નથી આપતી. પરંતુ હકીકત એ છે કે સરકારની જવાબદારી બને છે કે તે એવી સંસ્થાઓ બનાવે જેનામાં પ્રશ્નો પૂછવાનો આત્મવિશ્વાસ હોય પછી ભલેને તે સારા કનેક્શન ધરાવતા VIPને લગતી બાબત હોય.આ કામ CVC, CBI, RTI, CIC, ન્યાયતંત્રને નબળા બનાવીને નહિ પરંતુ તેમને સંવત્તર અને મજબૂત બનાવીને જ કરી શકાશે. આ સંસ્થાઓમાં એવો સ્ટાફ જોઈશે જે નિર્ભય અને વિશ્વાસપાત્ર હોય. વાસ્તવમાં આ સંસ્થાઓ દેશની સાચી ચોકીદાર છે. કોઈ એક વ્યક્તિ નહિ.
હેલ્મેટના નિયમમાં રાહત મળી, હવે શોભાના ગાંઠિયા સમાન PUC વિશે પણ કંઈક વિચારોથોમસ કુકઃ એવું તે શું થયું કે 178 વર્ષ જૂની કંપની કડડડભૂસ થઈ ગઈ?અત્યારે દેશમાં કેમ ચાલી રહી છે મંદી? આપણા પુરાણોમાં છુપાયેલું છે રહસ્યવાહનચાલકો પર માત્ર ભારે દંડ ઝીંકવાથી અકસ્માતો થતાં અટકી જશે તેની કોઈ ગેરંટી ખરી?ભારતીય અર્થવ્યવસ્થા માટે ઘાતક સાબિત થઈ શકે છે મુકેશ અંબાણીએ કરેલી આ જાહેરાતજાણો એ વ્યક્તિ વિષે જેણે કાશ્મીરને પાકિસ્તાનના હાથમાં જતા બચાવ્યુંગરીબ બાળકોને સારું શિક્ષણ મળે તે માટે RTEને વધુ મજબૂત બનાવવો જરુરીધીરૂભાઈ અંબાણીઃ પાણીનું મહાત્મ્ય જાણનાર આર્ષર્દષ્ટાવિકાસની વાતો વચ્ચે સંભળાઈ રહ્યા છે વૈશ્વિક મંદીના પડઘમ, આ રહ્યા પુરાવાView: નરેન્દ્ર મોદી અને જવાહરલાલ નહેરુ વચ્ચે છે ઘણી બધી સામ્યતાView: મોદી જીતી ગયા પણ દેશની ઈકોનોમી હારી ગઈ!View: મોદીનો ચૂંટણી પ્રચાર 'સબકા સાથ, સબકા વિકાસ'ની વાત સાથે કેમ સુસંગત લાગતો નથી'#MenToo અભિયાન શરૂ કરવાનો સમય આવી ગયો છે'View: મોદી ગમે તેટલા ધમપછાડા કરે, ભારત ચીન જેવું નહિ બની શકેView: આ કારણે 2019માં દેશને નરેન્દ્ર મોદીની તાતી જરૂર છે